Misplaaste sensasie | Die Vryburger
Anders as die ganse wêreld, wat deur middel van die wêreldwye media-netwerk, besig is om miljoene Rand in hulle sakke te steek met sensasionele beriggewing oor die verloop van die Oscar Pistorius hofsaak, gaan Die Vryburger ongestoord voort met nuus wat saakmaak sonder om mense op loop te jaag.
Lesers kan wel vra waarom die opspraakwekkende saak nie in Die Vryburger gedra word nie, en daarop is die antwoord eenvoudig.
Die Vryburger wil nie saam met die res van die wêreld, regter speel of iemand probeer skuldig bevind voordat die regter sy uitspraak gelewer het nie.
Dit is en bly vreemd dat joernaliste in hulle tientalle meedoen aan die opdrag van hulle werkgewers om elke greintjie en brokkie inligting te verhef tot iets uit ’n ander wêreld.
Hierdie manier van beriggewing is ’n metode van besigheid doen, terwyl families treurend die hofverrigtinge probeer volg.
Dit is ’n wesenlike probleem wat regoor die wêreld sy verskyning gemaak het, en sal klaarblyklik voortduur solank die mensdom bestaan.
Dit is wel ’n belangrike hofsaak, maar die vraag is hoeveel belangriker kan die voorval wees teenoor die honderde gevalle waar onskuldige volksgenote aan die hand van gewelddadige barbare die lewe gelaat het.
Daaroor berig die media maar halfhartig, en is daar dikwels nog ’n sweempie sarkasme, of nydige opmerking te bespeur.
Die gewelddadigheid, die wreedheid en ongekende aggressie waarmee onskuldige volksgenote, dikwels oues van dae of ’n kleine kindjie, gedurende die afgelope dekades uitgemoor is, behoort aansienlik meer prominensie te geniet in die media as enige enkel moord geval soos die Oscar-saak.
Daar is ook ’n ander vreemde verskynsel. Is dit nie besonder vreemd dat daar steeds stemme opgaan van geleerdes aan Universiteite wat nog knaend probeer om apartheid die sondebok te maak vir die wrede moorde op ons volk nie?
Dit is onbegryplik dat daar nog soveel blankes, selfs geleerdes is, wat nie die geskiedenis van Afrika ken nie – ’n geskiedenis waar die witman die beskawing wou bring, maar uiteindelik, sonder enige sweem van apartheid in daardie lande, die aftog moes blaas of die dood tegemoet moes gaan.
So onlangs as verlede jaar het ons verneem hoe blankes van hulle wettig verkreë regte afstand moes doen in Zimbabwe toe hulle verjaag is omdat swartes die grond wou inpalm. Dáár was nooit apartheid in daardie land, net soos daar nooit apartheid was in die res van die noordelike state in Afrika nie
Ons hoop dat die geleerdes die wreedheid en trauma gespaar sal bly van die barbaarse wyse hoe honderde volksgenote al met hul lewens moes betaal, en derduisende gesinne as gevolg daarvan, hulle van ’n rustige bestaan ontneem is.
Die skewe beriggewing in die media is dikwels misplaaste sensasie-berigte, en sekere geleerdes kan gerus hulle feite nagaan sodat hulle menings geloofwaardig sal wees.
Volksgenote moet tog maar kennis neem van sekere geleerdes se naïwiteit.
7 thoughts on “Misplaaste sensasie”
Transvaal Burger March 11, 2014 at 9:50 am
‘Hofsake’ soos hierdie is soos die sportafgod – Dit hou die Goyim besig terwyl alles by hom weggevat word.
LORAINE SCHOLTZ March 12, 2014 at 9:10 am
Dankie tog julle volg nie die wêreld se voorbeeld nie!! Ek wonder hoe sou hierdie sensasiesoekers gevoel het indien dit hy/sy persoonlik was wat reeds deur die wêreld skuldig bevind was, terwyl die regter nog nie uitspraak gelewer het nie. Ons is almal sondaars – wie is ons om te oordeel? – los dit liefs vir God wat alles weet. Maak nie saak wat hierdie man voorheen gedoen het of nie gedoen het nie – dit het nie noodwendig betrekking op wat daardie nag gebeur het nie. Mense moet net ‘n oomblik dink voordat hulle oordeel – nie een van ons was daar teenwoordig nie. Gun die man ‘n regverdige verhoor en hou jou besig met jou eie sake.
Gert Kruger March 12, 2014 at 10:30 am
Die hele kwessie rondom Zimbabwe wat reeds die afgelope aantal jare die plaaslike sowel as die internasionale nuus oorheers, raak nou lagwekkend. Want elke dag moet mens tot vervelens toe hoor hoe Mugabe besig is om die witman te tart en hoe hy besig is om die “veel geroemde demokrasie” wat die Engelse so hoog aangegee het toe Zimbabwe as dié modelstaat vir Suid-Afrika, Namibië en sy witmense voorgehou is, te verfoei. En dit terwyl hy reeds van vóór die sg demokratiese oorname in die vroeëre tagtigs, beplan het om te doen waarmee hy tans besig is! Die enigste verskil is net dat hy dit so goed gedoen het dat almal, behalwe die witman van Zimbabwe en Suid-Afrika, dit kon agterkom of raaksien! Almal het gedink dat hy ‘n bekeerde kommunis is en ‘n voorbeeld vir ander lande soos Namibië en Suid-Afrika is oor hoe daar vreedsaam na ‘n “nuwe demokrasie” oorgegaan moet word. Al die tyd het hy gewag vir die regte oomblik om sy Marxisties-Kommunistiese doelstellings uit te voer. Hy kon dit egter nie doen terwyl die witman van SA, gerus in die eeue gesus, die bewind alhier nog nie aan sy mede Marxistiese-Kommunistiese broers soos Mandela, Mbeki en Kie oorgegee het nie.
Wil die blanke, die Afrikaner, nog stry en veg vir sy voortbestaan en vir sy Hervormingserfenis?
Brief verkort want die res is nie van toepassing nie
Phlip Claassen March 12, 2014 at 11:37 am
My dank aan Die Vryburger vir u standpunt oor die OP saak. Die regter sal n uitspraak lewer nadat alle getuienis aangehoor en oorweeg is.
Peter Murray March 12, 2014 at 2:22 pm
Ek was vir 12 jaar lank ‘n misdaadverslaggewer by ‘n koerant. Ek het opdrag gekry om elke stukkie detail neer te skryf. “Peter, as die beskuldigde omkyk om te sien waar sy ma sit, dan skryf jy dit,” het my redakteur gesê. “En as sy ma 3 trane gestort het, dan skryf jy dit!” Later het ek van selfs die prokureurs lof ontvang vir my “volledige beriggewing.” Een prokureur het vir my gesê dit voel vir haar of sy na ‘n video-opname kyk, so presies het ek elke sekonde in die hofsaak verduidelik.
Maar, op die lange duur is dit ook maar vermoeiend! Dis gladnie ‘n plesies nie.
Hierdie afgelope week, en die dae wat volg, is daar verskeie gebeurtenisse in die internasionale geskiedenis wat herdenk word.
In Europa word die Eerste Wêreldoorlog herdenk, en in België word die oorlog in die Kongo herdenk. Dit het ‘n mens baie aan ons eie geskiedenis laat herinner. Gisteraand het ‘n historikus vertel van die inval van die Engelse magte in België, en waar vriend en vyand gedink het die Duitsers (wat in die loopgrawe en in tonnels gesit het) totaal uitgewis is. Soos wat die historikus sy verhaal vertel het, en op die Duitsers se benarde posisie gefokus het, het die Nederlandse gehoor begin lekker kry en breed geglimlag.
Die gehate Lord Kitchener, wat saam met Milner vir die Britse konsentrasiekampe in Suid-Afrika verantwoordelik was, was blykbaar die Hollanders se held in die verhaal. Maar toe kom die verrassing. Nadat die loopgrawe en tonnels opgeblaas is, is aan die Engelse soldate die versekering gegee dat al die Duitsers gedood is, en dat hulle (die Engelse) maar ‘n sigaret kan opsteek en rus tig rook, terwyl hulle na die Duitsers se skuilplekke stap.
Die volgende oomblik begin die Duitsers die niks vermoedende Engelse soos vlieë af te maai, totdat daar niemand oorgebly het nie. Dit was vir my opvallend hoedat die Hollandse gehoor skielik van “lekker kry” na “skok” verander het.
Dit is veral in oorlogstye dat die media “op hul beste” is. Leuens is dan aan die orde van die dag. Ons sien dit nou weer met die onrus in die Krim, waar die westerse media uit hul pad gaan om slegs een kant van die waarheid te vertel, en om veral die geskiedenis te verdraai, of te ignoreer. Net soos wat ‘n buitelander NOOIT die situasie in Suid-Afrika sal verstaan, voordat hy nie ons geskiedenis bestudeer het nie, so verstaan die Weste ook nie wat in die Oekraine aangaan nie, omdat die Weste nie die geskiedenis ken nie.
*Wat Oscar Pistorius betref; ‘n mens hoef nie na die Suid-Afrikaanse media te kyk om te weet wat daar aangaan nie. Die verhoor is vanaf dag een in honderde lande van die wêreld fyn dopgehou, en mens kan alles daaroor lees of kyk in die buiteland.
Vaandrig March 14, 2014 at 11:25 am
Dankie aan Die Vryburger en redaksie dat hulle hierdie aangeleentheid hanteer soos wat dit beskaafde mense betaam.
Daan March 26, 2014 at 2:30 pm
Waarom die Oscar Pistorius-saak soveel media-belangstelling kry?
Oscar is wit.
Presies dieselfde rede waarom die duisende plaasmoorde geïgnoreer word.